《秋兴八首·其五》
明代·尹耕

万山环合蔚州城，紫塞连云朔气清。
禾黍岁时供上谷，烽烟日气接神京。
九宫迤逦通军壁，高垒崔嵬列虏营。
稍喜摧锋章节帅，能将俘获谢苍生。

作者简介：（1513—?）明蔚州卫人，字子莘。嘉靖十一年进士。性嗜酒，好谈兵。授知州，免官家居。痛恨边臣玩忽，武备废弛，作《塞语》十一篇，申明边防虏势之要害。严嵩见而才之。起知州，数月中迁兵部员外郎，出为河间知府，大修武备。旋擢河南兵备佥事，被劾下狱，戍辽左。有《朔野集》。